smcproject/ml-wiki-sentences huggingface dataset:
അവയുടെ വരികൾ എഴുതുക മാത്രമല്ല പിണ്ടർ ചെയ്തത്.
ഓരോ ഗാനത്തിനും അദ്ദേഹം തന്നെ സംഗീതം നിശ്ചയിക്കുകയും ഗായകരെ അവ പാടി പരിശീലിപ്പിക്കുകയും ചെയ്തു.
പിണ്ടറിന്റെ രചനകളിൽ ഇന്ന് ലഭ്യമയുള്ളത് മത്സരക്കളികളിലെ വീരന്മാരെ പുകഴ്ത്തുന്ന് 45 ജയഗീതങ്ങൾ മാത്രമാണ്.
അവയുടെ തന്നെ വാക്കുകൾ മാത്രമാണ് ലഭിച്ചിട്ടുള്ളത്.
ഈ രചനകളുടെ സംഗീതം ഇന്ന് അപ്രാപ്യമായിരിക്കുന്നതിനാൽ അവയുടെ സമ്പൂർണ്ണമായ ആസ്വാദനം സാധ്യമല്ല.
ഗാനങ്ങളുടെ തുടക്കം വിഷയാവതരണമാണ്.
വിഷയം ഇന്നതേ ആകാവൂ എന്ന നിഷ്ടയൊന്നും പിണ്ടറിനില്ലായിരുന്നു.
ഓട്ടക്കാരും, കൊട്ടാരദാസികളും, രാജാക്കന്മാരും എല്ലാം അദ്ദേഹത്തിന്റെ ഗാനങ്ങൾക്കു വിഷയമായി.
തന്റെ ഭാവനയുടേയും കവനവിരുതിന്റേയും പ്രയോഗത്തിനു അവസരം കിട്ടുമെന്നു തോന്നിയാൽ ഏതു സ്വേച്ഛാപതിയേയും രക്ഷാധികാരിയാക്കാൻ പിണ്ടർ തയ്യാറായിരുന്നു.
കോവർ കഴുതകളുടെ മത്സര ഓട്ടത്തെക്കുറിച്ചു തുടങ്ങി യവനസംസ്കാരത്തിന്റെ മഹത്ത്വത്തെക്കുറിച്ചു വരെ അദ്ദേഹം ഗാനങ്ങൾ രചിച്ചു.
വിഷയാവതരണത്തെ തുടർന്ന്, ഗ്രീക്ക് പുരാവൃത്തങ്ങളെ ആശ്രയിച്ചുള്ള ദൈവചിന്തയാണ്.
ദൈവങ്ങളെക്കുറിച്ച് വളരെ ഉദാത്തമായ സങ്കല്പമാണ് കവിയ്ക്കുണ്ടായിരുന്നത്.
തന്റെ ഏറ്റവും ഉന്നതരായ രക്ഷാധികാരികൾക്കിടയിൽ അദ്ദേഹം അവർക്കു സ്ഥാനം കല്പിച്ചു.
അതിനാൽ കീർത്തനങ്ങളുടെ ഈ ഭാഗത്ത് പിണ്ടർ ഭാവനയുടെ ധാരാളിത്തം കാട്ടി.
കൈകൊണ്ടു വാരി വിതറുന്നതിനു പകരം ചാക്കു മുഴുവൻ കുടഞ്ഞിട്ടുള്ള വിതയാണ് പിണ്ടറിന്റേതെന്ന്  അദ്ദേഹത്തിന്റെ പ്രതിദ്വന്ദി കൊറിന്ന പരാതിപ്പെടുകപോലും ചെയ്തു.
ദൈവികരഹസ്യങ്ങളോടുള്ള പിണ്ടറിന്റെ ബഹുമാനവും അദ്ദേഹത്തിന്റെ സ്വർഗ്ഗപ്രതീക്ഷയും കീർത്തങ്ങളുടെ ഈ ഭാഗത്ത് പ്രകടമായി.
നല്ലവർക്ക് സമ്മാനവും ദുഷ്ടർക്ക് ശിക്ഷയും ലഭിക്കുന്ന പ്രാചീനമായ ഒരുതരം അന്ത്യവിധി സങ്കല്പം പോലും പിണ്ടർ അവതരിപ്പിക്കുന്നുണ്ട്.
കീർത്തനങ്ങളുടെ അവസാനഭാഗം സന്മാർഗോപദേശമാണ്.
ഇവിടെ വലിയ തത്ത്വചിന്തയൊന്നും പ്രതീക്ഷിക്കാനില്ല.
പിണ്ടർ ഒരർത്ഥത്തിലും ദാർശനികൻ അല്ലായിരുന്നു.
വിനയവാന്മാരായിരിക്കാനും ദൈവങ്ങളേയും സഹജീവികളേയും ബഹുമാനിക്കാനും വിജയികളെ ഉപദേശിക്കുക മാത്രമാണ് പിണ്ടർ ചെയ്തത്.
രാഷ്ട്രീയകാര്യങ്ങളിൽ പിണ്ടർ യാഥാസ്ഥിതികനായിരുന്നു.
"ഒരു നഗരത്തിന്റെ അടിത്തറയിളക്കുവാൻ ഏതു ദുർബ്ബലനും കഴിയും, എന്നാൽ അതിന്റെ പുനർനിർമ്മിതി ദുഷ്കരമാണ്" എന്ന് അദ്ദേഹം വിശ്വസിച്ചു.
പേർഷ്യയുമായുള്ള സലാമിസ് യുദ്ധത്തിനു ശേഷം ആഥൻസിൽ നിലവിൽ വന്ന നിയന്ത്രിതജനാധിപത്യത്തെ പിണ്ടർ അംഗീകരിച്ചെങ്കിലും, അഭിജാതവർഗ്ഗത്തിന്റെ വാഴ്ചയെ(aristocracy) അദ്ദേഹം കൂടുതൽ അഭിലക്ഷണീയമായി കരുതി.
രചനകളുടെ എല്ലാ ദൗർബ്ബല്യങ്ങളും നിലനിൽക്കെയും പിണ്ടർ ഇന്നും വായിക്കപ്പെടുന്നത് ആഖ്യാനത്തിൽ അദ്ദേഹം പ്രകടിപ്പിച്ച ചടുലതയും മിഴിവും അദ്ദേഹത്തിന്റെ വിശ്വാസങ്ങളുടെ ആത്മാർത്ഥതയും മൂലമാണ്.
പക്വമായ എൺപതാം വയസ്സുവരെ പിണ്ടർ ജീവിച്ചിരുന്നു.
ആഥൻസിലെ കോളിളക്കങ്ങളിൽ നിന്നകന്ന് ജന്മദേശമായ തീബ്സിലാണ് അദ്ദേഹം അവസാന നാളുകൾ കഴിച്ചത്.
"സ്വന്തം നഗരവും, സ്വജനങ്ങളും സുഹൃത്തുക്കളും ആണ് ഒരാൾക്ക് സംതൃപ്തി നൽകുന്നത്.  വിദൂരവസ്തുക്കളെ തേടിപ്പോകുന്നത് മൂഢന്മാരാണ്" എന്ന് അദ്ദേഹം എഴുതി.
മരണത്തിനു പത്തു ദിവസം മുൻപ് അമ്മോനിലെ ഈജിപ്‌ഷ്യൻ വെളിച്ചപ്പാടിനടുത്തേയ്ക്ക് "ഒരു മനുഷ്യന് ഏറ്റവും അഭികാമ്യമായതെന്ത്?"
എന്ന ചോദ്യവുമായി പിണ്ടർ ആളെ അയച്ചു.
" മരണം " എന്നായിരുന്നു ഉത്തരം കിട്ടിയത്.
335-ൽ തനിക്കെതിരെ കലാപമുയർത്തിയ തീബ്സ് ചുട്ടെരിച്ച അലക്സാണ്ടർ ചക്രവർത്തി, പിണ്ടർ ജീവിച്ചു മരിച്ച വീടിനെ മാത്രം വെറുതേ വിടാൻ കല്പിച്ചു.
൧ പിന്നീട് ഗാനരചനയിൽ പിണ്ടർ കൊറിന്നക്കെതിരെ അഞ്ചു വട്ടം മത്സരിച്ചപ്പോഴും പുരസ്കാരം നേടിയത് കൊറിന്ന ആയിരുന്നു.
കൊറിന്ന സുന്ദരിയും വിധികർത്താക്കൾ പുരുഷന്മാരും ആയിരുന്നതിനാലാണ് ഇതു സംഭവിച്ചതെന്നു പിണ്ടർ പറയുന്നു
൨ പിണ്ടറിന്റെ ശൈലിയുടേയും ഛന്ദസിന്റേയും കുരുക്കഴിക്കാൻ ആയുഷ്കലം ചെലവഴിക്കുന്ന വൈയ്യാകരണന്മാർ പലപ്പോഴും എത്തിച്ചേരുന്നത് മുഴക്കമുള്ള വിരസോപദേശങ്ങളുടെ ശേഖരത്തിലാണെന്ന് വിൽ ഡുറാന്റ് പരാതിപ്പെടുന്നു.
"......grammarians spend a lifetime unraveling his Teutonic constructions, only to find, beneath them, a mine of sonorous platitudes."
അവലംബം ↑ Quintilian 10.1.61 ; cf.
Pseudo-Longinus, 33.5 Archived 2011-08-06 at the Wayback Machine .
↑ Eupolis F366 Kock, 398 K/A, from Athenaeus 3a, ( Deipnosophistae , epitome of book I) ↑ 'Some Aspects of Pindar's Style', Lawrence Henry Baker, The Sewanee Review Vol 31 No. 1 January 1923, page 100 preview ↑ 'A Companion to the Greek Lyric Poets', Douglas E. Gerber, Brill 1997, page 261 ↑ 'A Short History of Greek Literature', Jacqueline de Romilly, University of Chicage Press 1985, page 37 ↑ 'Pindari Carmina Cum Fragmentis, Editio Altera', C. M. Bowra , Oxford University Press 1947, Pythia VIII, lines 95–7 ↑ 'The Odes of Pindar', translated by Geoffrey S. Conway, Everyman's University Library, 1972, page 144 ↑ 'The Odes of Pindar', translated by Geoffrey S. Conway, Everyman's University Library, 1972, Introduction page xv ↑ 'A Companion to the Greek Lyric Poets', Douglas E. Gerber, Brill (1997) page 253 1 2 3 4 5 ഗ്രീസിന്റെ ജീവിതം സംസ്കാരത്തിന്റെ കഥ രണ്ടാം ഭാഗം, വിൽ ഡുറാന്റ് (പുറങ്ങൾ 374-77)
പിണ്ടിമന ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pindimana_Gramapanchayat
എറണാകുളം ജില്ലയിൽ കോതമംഗലം താലൂക്കിലെ കോതമംഗലം ബ്ളോക്കിൽ സ്ഥിതി ചെയ്യുന്ന ഗ്രാമപഞ്ചായത്താണ് പിണ്ടിമന, തൃക്കാരിയൂർ വില്ലേജുപരിധിയിലുള്ളതും 25.77 ചതുരശ്രകിലോമീറ്റർ വിസ്തീർണ്ണമുള്ളതുമായ പിണ്ടിമന ഗ്രാമപഞ്ചായത്ത്.
അതിരുകൾ തെക്ക്‌ - കോതമംഗലം നഗരസഭയും, നെല്ലിക്കുഴി പഞ്ചായത്തും വടക്ക് -കോട്ടപ്പടി, വേങ്ങൂർ, കുട്ടമ്പുഴ പഞ്ചായത്തുകൾ കിഴക്ക് - കീരംപാറ പഞ്ചായത്ത് പടിഞ്ഞാറ് - കോട്ടപ്പടി പഞ്ചായത്ത് വാർഡുകൾ വേട്ടാംപാറ ഭൂതത്താൻകെട്ട് നാടോടി ചേലാട് പഴങ്കര പാടംമാലി പിണ്ടിമന ആയക്കാട് പുലിമല ആയിരൂർപ്പാടം മുത്തംകുഴി വെറ്റിലപ്പാറ മാലിപ്പാറ സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് കോതമംഗലം വിസ്തീര്ണ്ണം 25.77 ചതുരശ്ര കിലോമീറ്റർ ജനസംഖ്യ 14,951 പുരുഷന്മാർ 7513 സ്ത്രീകൾ 7438 ജനസാന്ദ്രത 580 സ്ത്രീ : പുരുഷ അനുപാതം 990 സാക്ഷരത 89.79% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pindimanapanchayat Archived 2010-09-23 at the Wayback Machine .
{{Prettyurl|Pinarayi ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് പിണറായി .
കണ്ണൂർ നഗരത്തിൽ നിന്നും 20 കിലോമീറ്റർ അകലെയായി സ്ഥിതി ചെയ്യുന്ന ഈ പ്രദേശം തലശ്ശേരിയിൽനിന്നും 8 കിലോമീറ്റർ അകലെയായാണ്‌ സ്ഥിതി ചെയ്യുന്നത്.
സി.പി.എം-ന്റെ പ്രമുഖ നേതാവും കേരള മുഖ്യമന്ത്രിയുമായ പിണറായി വിജയൻ ഈ ഗ്രാമത്തിലാണ് ജനിച്ചത്.
പിണറായി പാറപ്പുറം സമ്മേളനം ഇംഗ്ലീഷ് വിലാസം https://ml.wikipedia.org/wiki/Pinarayi_Parappuram_Meeting
ഈ സമ്മേളനത്തിലാണ് കമ്മ്യൂണിസ്റ്റ്‌ പാർട്ടി ഓഫ് ഇന്ത്യയുടെ കേരള സംസ്ഥാന ഘടകം ഔപചാരികമായി രൂപീകരിക്കപ്പെടുന്നത്.
ഇതിനുമുൻപ് 1937 സെപ്തംബറിൽ കോഴിക്കോട്ട് പാളയത്തുള്ള ഒരു പച്ചക്കറി പീടികയുടെ മുകളിൽ വച്ച് വളരെ രഹസ്യമായി പി. കൃഷ്ണപിള്ള , കെ. ദാമോദരൻ , ഇ.
എം.എസ്. നമ്പൂതിരിപ്പാട് , എൻ സി ശേഖർ എന്നീ നാലുപേരടങ്ങുന്ന ഒരു ഘടകം കേന്ദ്രക്കമ്മറ്റിയിൽ നിന്നും എത്തിയ എസ്.വി. ഘാട്ടെയുടെ നേതൃത്വത്തിൽ രൂപീകരിച്ചിരുന്നു.
പി.കൃഷ്ണപിള്ള , കെ ദാമോദരൻ , ഇ.
എം.എസ്‌ നമ്പൂതിരിപ്പാട് ‌, എൻ ഇ ബാലറാം , പി. നാരായണൻ നായർ , കെ.കെ. വാര്യർ , എ.കെ. ഗോപാലൻ , വിഷ്ണു ഭാരതീയൻ , ഇ.
പി. ഗോപാലൻ , പി.എസ്‌.
നമ്പൂതിരി , സി.എച്ച്‌.
കണാരൻ , കെ.എ. കേരളീയൻ , ടി.എസ്.‌ തിരുമുമ്പ് ‌, കെ.പി. ഗോപാലൻ , ചന്ദ്രോത്ത്‌ കുഞ്ഞിരാമൻ നായർ , എം.കെ. കേളു , സുബ്രഹ്മണ്യ ഷേണായി , വി.വി. കുഞ്ഞമ്പു , വില്ല്യം സ്നെലക്സ് ‌, എ.വി. കുഞ്ഞമ്പു , കെ കുഞ്ഞിരാമൻ , പി എം കൃഷ്ണമേനോൻ , കെ. കൃഷ്ണൻ നായർ , വടവതി കൃഷ്ണൻ , പിണറായി കൃഷ്ണൻ നായർ , കെ.എൻ. ചാത്തുകുട്ടി , മഞ്ജുനാഥറാവു , കൊങ്ങശ്ശേരി കൃഷ്ണൻ , കെ.പി. ആർ ഗോപാലൻ , പി.വി. കുഞ്ഞുണ്ണി നായർ , മൊയ്യാരത്ത് ശങ്കരൻ , പി.കെ. ബലകൃഷ്ണൻ , ജനാർദ്ദനഷേണായി , ജോർജ് ചടയമുറി , പി. ഗംഗാധരൻ , ടി.കെ. രാജു , ഐ.സി.പി. നമ്പൂതിരി , പി.പി. അച്യുതൻ മാസ്റ്റർ , എം. പത്മനാഭൻ , ടി.വി. അച്യുതൻ നായർ , കെ. ദാമു തുടങ്ങിയവർ പിണറായി സമ്മേളനത്തിൽ പങ്കെടുത്തിരുന്നു.
കെ പി ഗോപാലൻ അധ്യക്ഷത വഹിച്ചു.
സമ്മേളനത്തിന്റെ ചുക്കാൻ പിടിച്ചത്‌ പാറപ്പുറം കർഷക സംഘമാണ്‌.
പാറപ്രത്തെ വിവേകാനന്ദ വായനശാലയ്ക് സമീപം താമസിച്ചിരുന്ന വടവതി അപ്പുക്കുട്ടി കാരണവർ എന്നയാളിന്റെ സംരക്ഷണത്തിൽ  അതീവ രഹസ്യമായാണ്‌ പാറപ്പുറം സമ്മേളനം സംഘടിപ്പിച്ചത്‌.
ഈ സമ്മേളനത്തിൽ നിന്നും പോലീസിന്റെയും നാട്ടുകാരുടെയും ശ്രദ്ധ തിരിച്ച് വിടാൻ  റാഡിക്കൽ ടീച്ചേഴ്‌സ് യൂണിയന്റെ ഒരു സമ്മേളനം പിണറായിയിൽ ആർ. സി. അമല സ്‌കൂളിൽ അന്നുതന്നെ സംഘടിപ്പിച്ചിരുന്നു.
1940 ജനുവരി 26 -ന് ഉത്തരകേരളത്തിലാകെ പോസ്റ്ററുകൾ വഴിയും ചുമരെഴുത്തിലൂടെയും കമ്മ്യൂണിസ്റ്റ് പാർട്ടിയുടെ രൂപീകരണം ജനങ്ങൾ അറിഞ്ഞു.
അവലംബം {{ cite book }} : More than one of | accessdate= and | access-date= specified ( help ) ; More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പിണവൂർകുടി ഇംഗ്ലീഷ് വിലാസം https://ml.wikipedia.org/wiki/Pinavoorkudi
കേരളത്തിലെ എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് പിണവൂർകുടി .
ആദിവാസി മേഖല കൂടിയാണ് ഈ ഗ്രാമം.
പശ്ചിമഘട്ടത്തിൽ സാധാരണയുള്ളതുപോലെ നിമ്നോന്നതങ്ങളായ ഭൂപ്രകൃതിയാണ് പിണവൂർകുടിയിലും.
അധികാരപരിധികൾ പാർലമെന്റ് മണ്ഡലം - നിയമസഭ മണ്ഡലം - കോതമംഗലം വിദ്യഭ്യാസ ഉപജില്ല - വിദ്യഭ്യാസ ജില്ല - കോതമംഗലം വില്ലേജ് - കുട്ടമ്പുഴ പോലിസ് സ്റ്റേഷൻ - കുട്ടമ്പുഴ പ്രധാന സ്ഥാപനങ്ങൾ പിണവൂർകുടി സർക്കാർ ഹൈസ്കൂൾ എത്തിച്ചേരാനുള്ള വഴി
റോഡ് വഴി - കോതമംഗലം തട്ടേക്കാട് വഴി കുട്ടമ്പുഴയിലെത്തി ഉരുളൻതണ്ണി വഴി പിണവൂർകുടിയിലേക്കെത്താം
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) സമീപ ഗ്രാമങ്ങൾ ഇഞ്ചത്തൊട്ടി - ഇഞ്ചത്തൊട്ടി തൂക്കുപാലം കാണുക ഉരുളൻതണ്ണി പൂയംകുട്ടി കുട്ടമ്പുഴ ചിത്രശാല അവലംബം
പിസിഫോർമിസ്
മരംകൊത്തികളും ബാർബറ്റുകളും ഉൾപെടുന്ന പക്ഷികുലമാണ് പിസിഫോർമിസ് .
പിസിഫോർമുകളിൽ 450-ലധികം സ്പീഷീസുകളുള്ള 71 ഓളം ജീവജാലങ്ങളുണ്ട്.
അതിൽ പിസിഡേ ( മരംകൊത്തികളും ബന്ധുക്കളും) പകുതിയോളം വരും.
പൊതുവേ, പിസിഫോർമുകൾ കീടഭക്ഷകകളാണ്.
എന്നിരുന്നാലും ബാർബെറ്റുകളും ടക്കാനുകളും കൂടുതലും പഴങ്ങൾ കഴിക്കുന്നു.
തേനീച്ച മെഴുകിനെ ദഹിപ്പിക്കുന്നതിൽ ഹണിഗൈഡുകൾ പക്ഷികൾക്കിടയിൽ അതുല്യമാണ് (പ്രാണികളാണ് അവയുടെ ഭക്ഷണത്തിന്റെ ഭൂരിഭാഗവും. മിക്കവാറും എല്ലാ പിസിഫോമുകൾക്കും തത്തയെപ്പോലെയുള്ള സൈഗോഡാക്റ്റൈൽ പാദങ്ങളുണ്ട്-രണ്ട് കാൽവിരലുകൾ മുന്നിലും രണ്ട് പിന്നിലും, മരക്കൊമ്പുകളിൽ കൂടുതൽ സമയം ചെലവഴിക്കുന്ന പക്ഷികൾക്ക് വ്യക്തമായ ഗുണങ്ങളുള്ള ഒരു ക്രമീകരണം ആണിത്. മൂന്ന് വിരലുകളുള്ള മരംകൊത്തികളുടെ ചില സ്പീഷീസുകളാണ് ഒരു അപവാദം. ജക്കാമറുകൾ മാറ്റിനിർത്തിയാൽ, പിസിഫോർമുകൾക്ക്  താഴത്തെ തൂവലുകൾ ഉണ്ടാകില്ല. യഥാർത്ഥ തൂവലുകൾ മാത്രം കാണപ്പെടുന്നു. അവയ്ക്ക് 8 സെന്റീമീറ്റർ നീളവും 7 ഗ്രാം ഭാരവുമുള്ള റൂഫസ് പിക്കുലെറ്റ് മുതൽ 63 സെന്റീമീറ്റർ നീളവും 680 ഗ്രാം ഭാരവുമുള്ള ടോക്കോ ടൂക്കൻ വരെ വലുപ്പമുണ്ട്. ഇവയെല്ലാം കൂടുകളിലാണ് കൂടുകൂട്ടുന്നത്. അവലംബം കൂടുതൽ വായനയ്ക്ക് Gorman, Gerard (2004): Woodpeckers of Europe: A Study of the European Picidae.
Bruce Coleman, UK.
ISBN 1-872842-05-4 .
External links Piciformes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tree of Life Piciformes Archived 2013-12-02 at the Wayback Machine .
പിസിമാൻ ഫയൽ മാനേജർ ഇംഗ്ലീഷ് വിലാസം https://ml.wikipedia.org/wiki/PCMan_File_Manager
തായ്‍വാനിലെ ഹോങ് ജെൻ യി നിർമ്മിച്ച ഒരു ഫയൽ മാനേജർ ആപ്ലിക്കേഷനാണ് പിസിമാൻ ഫയൽ മാനേജർ (PCManFM) .
ഇത് ഗ്നോം ഫയൽസ് , ഡോൾഫിൻ , തുനാർ എന്നിവയ്ക്ക് പകരമായാണ് നിർമ്മിച്ചത്..
പിസിമാൻ എഫ്എം എന്നത് എൽഎക്സ്ഡിഇയിലെ അടിസ്ഥാന ഫയൽ മാനേജറാണ്, അദ്ദേഹത്തോടൊപ്പം ഒപ്പം മറ്റ് പ്രോഗ്രാമർമാരും ഈ ഫയൽമാനേജർ വികസിപ്പിക്കാൻ ചേർന്നിട്ടുണ്ട്.
2010 മുതൽ പി.സി.മാൻഎഫ്എം പൂർണ്ണമായി തിരുത്തിയെഴുതലിന് വിധേയമായിട്ടുണ്ട്.
ബിൽഡ് നിർദ്ദേശങ്ങൾ, സജ്ജീകരണം, കോൺഫിഗറേഷൻ എന്നിവയിൽ സാരമായ മാറ്റം വരുത്തൽ നടത്തി.
ഗ്നു ജനറൽ പബ്ലിക് ലൈസൻസിനു കീഴിലാണ് പിസിമാൻ എഫ്എം പുറത്തിറക്കിയിട്ടുള്ളത്.
പിസിഎംഎൻഎഫ്എം ഒരു സ്വതന്ത്രസോഫ്റ്റ്‌വേർ ആണ്.
പരസ്പരപ്രവർത്തനക്ഷമതക്കായി ഫ്രീഡെസ്ക്ടോപ്പ്.
ഓർഗ്ഗ് നൽകിയ നിർവ്വചനങ്ങളെ ഇത് പിന്തുടരുന്നു.
2013 മാർച്ച് 26 ന് ക്യൂടി അടിസ്ഥാനമാക്കിയ പിസിമാൻ എഫ്എം ന്റെ പതിപ്പ് പുറത്തിറക്കി.
ജിടികെ3 യിലെ പ്രവർത്തനങ്ങളിൽ അതൃപ്തി തോന്നിയതുകൊണ്ടാണ് ക്യുടി അടിസ്ഥാനമാക്കി വികസിപ്പിച്ചത്.
എന്നിരുന്നാലും, "ജിടികെ പതിപ്പും ക്യു.ടി. പതിപ്പും നിലനിൽക്കും" എന്നാണ് അദ്ദേഹം പറഞ്ഞിട്ടുള്ളത്.
പിസിമാൻ എഫ്എം ന്റെ സവിശേഷതകൾ താഴെപ്പറയുന്നവയാണ്: റിമോട്ട് ഫയൽ സിസ്റ്റമുകൾക്ക് അനുകൂലമായ പ്രവേശനമുളള പൂർണ്ണ GVfs പിന്തുണ (svdp: //, dav: //, smb: //....cc കൈകാര്യം ചെയ്യുവാൻ സാധിയ്ക്കുന്നു. ഇരട്ട പാനൽ ചിത്രങ്ങൾക്ക് ലഘുചിത്രങ്ങൾ ഡെസ്ക്ടോപ് മാനേജ്മെന്റ് - വാൾപേപ്പറും ഡെസ്ക്ടോപ് ഐക്കണുകളും കാണിക്കുന്നു ബുക്ക്മാർക്കുകൾ ബഹുഭാഷ ടാബ് ചെയ്ത ബ്രൗസിംഗ് ( ഫയർഫോക്സിനു സമാനമായി) വോള്യം മാനേജ്മെന്റ് (mount / unmount / eject, gvfs പിൻതുണ ലഭ്യമാക്കണം) വലിച്ചിടൽ ടാബുകളിൽ ഫയലുകൾ വലിച്ചിടാനാകും ഫയൽ അസോസിയേഷൻ (ഡിഫോൾട്ട് അപ്ലിക്കേഷൻ) വിവിധ വ്യൂകൾ: ഐക്കൺ, കോംപാക്ട്, വിശദമായ ലിസ്റ്റ്, തമ്പ്നെയിൽ, ട്രീ എന്നിവ ഇതും കാണുക Comparison of file managers എൽഎക്സ്ഡിഇ എൽഎക്സ്ക്യൂടി തുണാർ അവലംബങ്ങൾ പുറത്തേക്കുള്ള കണ്ണികൾ പിസിമാൻ ഫയൽ മാനേജർ സോഴ്സ്ഫോർജിൽ
പിസീൻസ് ക്രീക്ക് ഇംഗ്ലീഷ് വിലാസം https://ml.wikipedia.org/wiki/Piceance_Creek
പിസീൻസ് ക്രീക്ക് കൊളറാഡോയിലെ കൊളറാഡോ കൗണ്ടിയിലൂടെ ഒഴുകുന്ന വൈറ്റ് നദിയുടെ 57.9 മൈൽ നീളം (93.2 കി.മീ) ഉള്ള ഒരു പോഷകനദിയാണ്.
ഇതും കാണുക List of rivers of Colorado List of tributaries of the Colorado River അവലംബം
പിസ്കസെക്ക്സ് അടയാളം ഇംഗ്ലീഷ് വിലാസം https://ml.wikipedia.org/wiki/Piskacek%27s_sign
വൈദ്യശാസ്ത്രത്തിൽ , പിസ്കസെക്ക്സ് അടയാളം ഗർഭത്തിൻ്റെ സൂചനയാണ്.
എന്നിരുന്നാലും, ഈ അടയാളം ആദ്യകാല ഗർഭധാരണത്തിന്റെ മറ്റ് അടയാളങ്ങൾക്കൊപ്പം ഗർഭധാരണത്തിനുള്ള ഒരു വ്യക്തമായ സംഭാവ്യതയായിരിക്കാം അല്ലെങ്കിൽ അല്ലായിരിക്കാം.
ഗൂഡൽ, ഹെഗർ, വോൺ ബ്രൗൺ ഫെർൺവാൾഡ് , ഹാർട്ട്മാൻ സൈൻ , ചാഡ്‌വിക്ക് എന്നിവ ആദ്യകാല ഗർഭത്തിൻ്റെ മറ്റ് ലക്ഷണങ്ങളിൽ ഉൾപ്പെടുന്നു.
സൈഗോട്ട്സ് ഇംപ്ലാന്റേഷൻ എക്സെൻട്രിക് ആയതിനാൽ, പിസ്കസെക്സ് അടയാളം എന്നറിയപ്പെടുന്ന അയാളത്തിൽ ഗർഭത്തിൻറെ തുടക്കത്തിൽ ഗർഭാശയത്തിൻ്റെ വളർച്ച അസമമാണ്.
പ്രത്യേകമായി, പിസ്കസെക്സ് അടയാളം സ്പഷ്ടമായ ലാറ്ററൽ ബൾജ് അല്ലെങ്കിൽ ഗർഭപാത്രത്തിന്റെ ട്യൂബ് ഗർഭപാത്രവുമായി സന്ധിക്കുന്ന സ്ഥലങ്ങളിലൊന്നിന്റെ മൃദുലത ശ്രദ്ധിക്കുന്നു.
ഗർഭാവസ്ഥയുടെ ഏഴാം മുതൽ എട്ടാം ആഴ്ച വരെ പിസ്കസെക്സ് അടയാളം ശ്രദ്ധിക്കാവുന്നതാണ്.
ഗർഭിണിയല്ലാത്തവരിൽ ഗർഭപാത്രം പൈറിഫോം ആകൃതിയിലാണ്.
ഗർഭാവസ്ഥ 12 ആഴ്ചയാകുമ്പോൾ അത് ഗോളാകൃതിയിലാകുന്നു.
ലാറ്ററൽ ഇംപ്ലാന്റേഷനിൽ, ഗർഭാശയത്തിൻ്റെ അസമമായ വർദ്ധനവ് ഉണ്ട്.
ഇംപ്ലാന്റേഷൻ നടന്ന ഗർഭാശയത്തിൻ്റെ ഒരു പകുതി ഉറച്ചതും മറ്റേ പകുതി മൃദുവായതുമാണ്.
ഇത് പിസ്കസെക്സ് അടയാളം എന്നറിയപ്പെടുന്നു.
ലുഡ്വിഗ് പിസ്കസെക്കിന്റെ പേരിലാണ് ഈ അടയാളം അറിയപ്പെടുന്നത്.
പിസങ്ക ഇംഗ്ലീഷ് വിലാസം https://ml.wikipedia.org/wiki/Pysanka A mix of modern, diasporan and traditional Ukrainian pysanky
വാക്സ്-റെസിസ്റ്റ് രീതി ഉപയോഗിച്ച് പരമ്പരാഗത ഉക്രേനിയൻ നാടോടി ഡിസൈനുകൾ കൊണ്ട് അലങ്കരിച്ചിരിക്കുന്ന ഒരു ഉക്രേനിയൻ ഈസ്റ്റർ മുട്ടയാണ് പിസങ്ക ( ഉക്രേനിയൻ : писанка, ബഹുവചനം: പിസങ്കി).
"എഴുതുക" അല്ലെങ്കിൽ "ആലേഖനം ചെയ്യുക" എന്ന അർത്ഥത്തിൽ പിസാറ്റി എന്ന ക്രിയാപദത്തിൽ നിന്നാണ് പിസങ്ക എന്ന വാക്ക് ഉരുത്തിരിഞ്ഞത്.
സാധാരണ ഈസ്റ്റർ മുട്ടയിലെ പെയിന്റിങിൽ നിന്നു വ്യത്യസ്തമായി തേനീച്ചമെഴുക് കൊണ്ട് ആലേഖനം ചെയ്‌തതാണ് ഇതിലെ ചിത്രങ്ങൾ.
മറ്റു പല മധ്യ, കിഴക്കൻ യൂറോപ്യൻ വംശങ്ങളും ഈസ്റ്ററിനായി വാക്സ് റെസിസ്റ്റ് ഉപയോഗിച്ച് മുട്ടകൾ അലങ്കരിക്കുന്നു.
ഇതിൽ ബെലാറൂഷ്യക്കാർ (пісанка, പിസങ്ക), ബൾഗേറിയക്കാർ (писано яйце, പിസാനോ യെയ്റ്റ്‌സെ), കാർപാത്തോ-റുസിൻസ് (писанкы, പിസാങ്കെ), ക്രൊയേഷ്യൻസ് (പിസാനിക്ക), ചെക്ക് (ക്രാസ്ലൈസ്), ഹംഗേറിയൻ (ഹമെസ്റ്റോജസ്), ലിത്വാനിയൻസ് (മാർജിറ്റിസ്) pisanka), റൊമാനിയക്കാർ (ouă vopsite, încondeiate or împistrite), സെർബുകൾ (pisanica), സ്ലൊവാക്യർ (kraslica), സ്ലൊവേനീസ് (pirhi, pisanice, or remenke), സോർബ്സ് (jejka pisać) എന്നിവരും ഉൾപ്പെടുന്നു.
ചരിത്രം റോയൽ കനേഡിയൻ മൗണ്ടഡ് പോലീസിന്റെ നൂറാം വാർഷികത്തോടനുബന്ധിച്ച് 1974 ൽ ആൽബർട്ടയിലെ വെഗ്രെവില്ലെയിലാണ് ലോകത്തിലെ ഏറ്റവും വലിയ പിസങ്ക സ്ഥാപിച്ചത്.
ഈ ആചാരത്തിന്റെ വ്യാപകമായ രീതിയേയും ഉപയോഗിച്ചിരുന്ന ചിഹ്നങ്ങളുടെ ക്രിസ്ത്യൻ പൂർവ സ്വഭാവത്തേയും അടിസ്ഥാനമാക്കി പല പണ്ഡിതന്മാരുടെയും അഭിപ്രായത്തിൽ സ്ലാവിക് സംസ്കാരങ്ങളിലെ വാക്സ്-റെസിസ്റ്റ് (ബാത്തിക്) മുട്ട അലങ്കാര കല ഒരുപക്ഷേ കൃസ്ത്യൻ കാലത്തിനു മുൻപുള്ളതാണെന്ന് വിലയിരുത്തപ്പെടുന്നു.
വളർത്തുകോഴികളുടെ മുട്ടത്തോടുകൾ എളുപ്പം പൊട്ടുന്നതിനാൽ പൂർണ്ണമായ പിസങ്കിയുടെ പുരാതന ഉദാഹരണങ്ങളൊന്നും നിലവിൽ ലഭ്യമല്ല.
എന്നാൽ പോളണ്ടിലെ ഓസ്ട്രോവക്കിൽ നടന്ന (ഓപോൾ നഗരത്തിന് സമീപം) പുരാവസ്തു ഉത്ഖനന വേളയിൽ ആദ്യകാല പിയാസ്റ്റ് കാലഘട്ടത്തിൽ നിന്നുള്ള സ്ലാവിക് വാസസ്ഥലത്തിന്റെ അവശിഷ്ടങ്ങൾ കണ്ടെത്തിയതിൽനിന്ന് നിറമുള്ള ഷെല്ലുകളുടെ വാക്സ്-റെസിസ്റ്റ് അലങ്കാരങ്ങൾ കണ്ടെത്തിയിരുന്നു.
പല പുരാതന സംസ്കാരങ്ങളിലെയും പോലെ ഉക്രേനിയക്കാരും ദാസ്ബോഹ് എന്ന സൂര്യദേവനെ ആരാധിച്ചിരുന്നു.
സൂര്യൻ പ്രധാനമായിരുന്നു.
അത് ഭൂമിയെ ഊഷ്‌മളമാക്കിയതിനാൽ എല്ലാ ജീവജാലങ്ങളുടെയും ഉറവിടമായിരുന്നു.
പ്രകൃതി ചിഹ്നങ്ങളാൽ അലങ്കരിച്ച മുട്ടകൾ വസന്തകാല ആചാരങ്ങളുടെ അവിഭാജ്യ ഘടകമായിത്തീർന്നു.
ക്രിസ്ത്യൻ കാലഘട്ടത്തിൽ, സ്ലാവിക് പന്തീയോണിലെ പ്രധാന ദേവന്മാരിൽ ഒരാളായിരുന്നു ദാസ്ബോഹ്.
പക്ഷികൾ സൂര്യദേവന്റെ തിരഞ്ഞെടുത്ത സൃഷ്ടികളായിരുന്നു.
കാരണം അവയ്ക്കുമാത്രമേ സൂര്യദേവന്റെ അടുത്തെത്താൻ കഴിയുമായിരുന്നുള്ളൂ.
മനുഷ്യർക്ക് പക്ഷികളെ പിടിക്കാനായില്ല പക്ഷേ പക്ഷികൾ ഇട്ട മുട്ടകൾ നേടാൻ അവർക്ക് കഴിഞ്ഞു.
അങ്ങനെ, മുട്ടകൾ ജീവിതത്തിന്റെ ഉറവിടമായ മാന്ത്രിക വസ്തുക്കളായിരുന്നു.
ആചാരാനുഷ്ഠാന-ഉത്സവ വേളകളിലും ഈ മുട്ട ബഹുമാനിക്കപ്പെട്ടു.
ഇത് ഭൂമിയുടെ പുനർജന്മത്തെ പ്രതിനിധീകരിക്കുന്നു.
നീണ്ട, കഠിനമായ ശൈത്യകാലം അവസാനിക്കുമ്പോൾ ഭൂമി പൊട്ടി ജീവൻ പുറത്തുവരുന്നതുപോലെ അദ്ഭുതകരമായി മുട്ടയിൽ നിന്ന് ജീവൻ പൊട്ടുന്നു.
അതിനാൽ മുട്ടയ്ക്ക് പ്രത്യേക അധികാരമുണ്ടെന്ന് വിശ്വസിക്കപ്പെട്ടു.
ക്രിസ്ത്യൻ
ഒരു പുറജാതീയ പാരമ്പര്യമായി ഉത്ഭവിച്ച, അലങ്കരിച്ച മുട്ടകൾ ക്രിസ്തുമതം സ്വാംശീകരിച്ച് പരമ്പരാഗത ഈസ്റ്റർ മുട്ടയായി മാറി.
ക്രിസ്തുമതത്തിന്റെ ആവിർഭാവത്തോടെ, മതപരമായ സമന്വയത്തിന്റെ ഒരു പ്രക്രിയയിലൂടെ, മുട്ടയുടെ പ്രതീകാത്മകത പ്രകൃതിയുടെ പുനർജന്മത്തെയല്ല, മറിച്ച് മനുഷ്യന്റെ പുനർജന്മത്തെ പ്രതിനിധീകരിക്കാൻ മാറ്റി.
ക്രിസ്ത്യാനികൾ മുട്ടയുടെ ചിഹ്നത്തെ ആശ്ലേഷിക്കുകയും ക്രിസ്തു ഉയിർത്തെഴുന്നേറ്റ കല്ലറയോട് അതിനെ ഉപമിക്കുകയും ചെയ്തു.
ഏകദേശം 9-ആം നൂറ്റാണ്ടിൽ സ്ലാവിക് രാജ്യങ്ങളിൽ ക്രിസ്തുമതം സ്വീകരിച്ചതോടെ, അലങ്കരിച്ച മുട്ട, കാലക്രമേണ, പുതിയ മതത്തിന്റെ പ്രാദേശിക ആചാരങ്ങളിൽ ഒരു പ്രധാന പങ്ക് വഹിക്കാൻ അനുയോജ്യമാക്കി.
പഴയ സൂര്യാരാധനയുടെ പല ചിഹ്നങ്ങളും നിലനിൽക്കുന്നു, ഈസ്റ്ററിനെയും ക്രിസ്തുവിന്റെ പുനരുത്ഥാനത്തെയും പ്രതിനിധീകരിക്കാൻ അവ പൊരുത്തപ്പെടുത്തി.
അവലംബം പുറംകണ്ണികൾ Pysanka Museum Customs and Traditions Pysanka Writing Videos Pysanka Ethnography
പിസയിലെ ചരിഞ്ഞ ഗോപുരം ഇംഗ്ലീഷ് വിലാസം https://ml.wikipedia.org/wiki/Pisa_Tower
ഇറ്റലിയിലെ പിസ എന്ന പ്രവിശ്യയിലുള്ള ഒരു ഗോപുരമാണ് പിസാ ഗോപുരം അഥവാ പിസയിലെ ചരിഞ്ഞ ഗോപുരം എന്ന് അറിയപ്പെടുന്നത്.
ഇതിന്റെ നിർമ്മാണം 1173ൽ ആരംഭിച്ചെങ്കിലും രണ്ടൂ നൂറ്റാണ്ടുകൊണ്ടാണ് പൂർത്തിയായത്.
ലോകാത്ഭുതങ്ങളിൽ ഒന്നായി പരിഗണിക്കപ്പെടുന്നു.
പിസി-98 ഇംഗ്ലീഷ് വിലാസം https://ml.wikipedia.org/wiki/PC-9800_series
പിസി-9800 സീരീസ് (ജാപ്പനീസ്: പിസി-9800シリーズ, Hepburn: Pī Shī Kyūsen Happyaku Shirīzu), സാധാരണയായി പിസി-98 അല്ലെങ്കിൽ 98 (キューハチ, ജാപ്പനീസ്, Kyū-ha 1 ലൈനപ്പ്, ക്യൂബി-ഹ-6 ) 1982 മുതൽ 2000 വരെ എൻഇസി(NEC) നിർമ്മിച്ച 32-ബിറ്റ് പേഴ്സണൽ കമ്പ്യൂട്ടറാണിത്.
ജാപ്പനീസ് പേഴ്സണൽ കമ്പ്യൂട്ടർ വിപണിയിൽ ഈ പ്ലാറ്റ്ഫോം എൻഇസി ആധിപത്യം പുലർത്തി, 1999 ആയപ്പോഴേക്കും 18 ദശലക്ഷത്തിലധികം യൂണിറ്റുകൾ വിറ്റഴിക്കപ്പെട്ടു.
എൻഇസി ഈ മെഷീനുകൾ പാശ്ചാത്യ രാജ്യങ്ങളിൽ വിപണനം ചെയ്തില്ലെങ്കിലും, ആദ്യകാല പിസി-98 മോഡലുകൾക്ക് സമാനമായ ഹാർഡ്‌വെയർ ഉള്ള എൻഇസി എപിസി(APC) സീരീസ് വിറ്റു.
വിജയകരമായ പിസി-8800 സീരീസുമായി ബാക്ക്വേഡ് കംമ്പാറ്റിബിലിറ്റി ബിസിനസ്സ് അധിഷ്ഠിത പേഴ്സണൽ കമ്പ്യൂട്ടറായാണ് പിസി-98 ആദ്യം പുറത്തിറക്കിയത്.
പരമ്പരയുടെ ശ്രേണി വികസിച്ചു, 1990-കളിൽ ഇത് വിദ്യാഭ്യാസവും ഹോബികളും ഉൾപ്പെടെയുള്ള വിവിധ വ്യവസായ മേഖലകളിൽ ഉപയോഗിച്ചു.
മൂന്നാം കക്ഷി വിതരണക്കാരെയും അനേകം ഉപയോക്താക്കളെയും ആകർഷിക്കുന്നതിൽ എൻഇസി വിജയിച്ചു, 1991 ആയപ്പോഴേക്കും 60% വിപണി വിഹിതവുമായി പിസി-98 ജാപ്പനീസ് പിസി വിപണിയിൽ ആധിപത്യം സ്ഥാപിച്ചു.
ഐബിഎം(IBM) ക്ലോണുകൾക്ക് ജപ്പാനിലെ ഒന്നിലധികം എഴുത്ത് സംവിധാനങ്ങൾ എളുപ്പത്തിൽ കൈകാര്യം ചെയ്യാൻ മതിയായ ഗ്രാഫിക്സ് എബിലിറ്റി ഇല്ലായിരുന്നു, പ്രത്യേകിച്ചും ആയിരക്കണക്കിന് പ്രതീകങ്ങളുള്ള കാഞ്ചി (ജാപ്പനീസ് എഴുത്ത്).
കൂടാതെ, ജാപ്പനീസ് കമ്പ്യൂട്ടർ നിർമ്മാതാക്കൾ ആഭ്യന്തര വിപണിയിൽ ഓരോ പ്രൊപ്രൈറ്ററി ആർക്കിടെക്ചറും അടിസ്ഥാനമാക്കിയുള്ള വ്യക്തിഗത കമ്പ്യൂട്ടറുകൾ വിപണനം ചെയ്തു.
ആപ്പിൾ ഒഴികെയുള്ള ആഗോള പിസി നിർമ്മാതാക്കൾ ഈ ഭാഷായിലുള്ള തടസ്സം മറികടക്കുന്നതിൽ പരാജയപ്പെട്ടു, ജാപ്പനീസ് പിസി വിപണി ആഗോള വിപണിയിൽ നിന്ന് ഒറ്റപ്പെട്ടു.
1990 ആയപ്പോഴേക്കും ശരാശരി സിപിയുകൾക്കും ഗ്രാഫിക്‌സ് കഴിവുകൾ വേണ്ടത്ര മെച്ചപ്പെട്ടു.
ഡോസ്/വി ഓപ്പറേറ്റിംഗ് സിസ്റ്റം ഐബിഎം ക്ലോൺസിനെ ഒരു സോഫ്‌റ്റ്‌വെയർ ഫോണ്ട് ഉപയോഗിച്ച് മാത്രം ജാപ്പനീസ് ടെക്‌സ്‌റ്റ് പ്രദർശിപ്പിക്കാൻ സാധിക്കുന്ന തരത്തിലാക്കി, ഇത് ആഗോള പിസി നിർമ്മാതാക്കൾക്ക് ജാപ്പനീസ് പിസി വിപണിയിൽ പ്രവേശിക്കാൻ അവസരം നൽകി.
പിസി-98 ഒരു നോൺ-ഐബിഎം കംമ്പാറ്റിബിലിറ്റിയുള്ള x86 -അധിഷ്ഠിത കമ്പ്യൂട്ടറാണ്, അതിനാൽ എംഎസ്ഡോസ് , മൈക്രോസോഫ്റ്റ്‌ വിൻഡോസ് എന്നിവയുടെ പോർട്ടഡ് (പ്രാദേശികവൽക്കരിക്കപ്പെട്ട) പതിപ്പുകൾ പ്രവർത്തിപ്പിക്കാൻ ഇതിന് സാധിക്കും.
എന്നിരുന്നാലും, വിൻഡോസ് വ്യാപിച്ചപ്പോൾ, സോഫ്റ്റ്‌വെയർ ഡെവലപ്പർമാർക്ക് ഓരോ നിർദ്ദിഷ്ട പ്ലാറ്റ്‌ഫോമിനും വെവ്വേറെ സോഫ്‌റ്റ്‌വെയർ കോഡ് ചെയ്യേണ്ടതില്ല, കൂടാതെ പിസി-98 മറ്റ് ഐബിഎം ക്ലോണുകളെപ്പോലെ തന്നെ വിൻഡോസ് അധിഷ്‌ഠിത മെഷീനുകളിലൊന്നായി കണക്കാക്കപ്പെട്ടു.
നിർമ്മാണച്ചെലവ് കുറയ്ക്കുന്നതിനായി ഐബിഎം ക്ലോണുകൾക്കായി വികസിപ്പിച്ചെടുത്ത കുത്തകയല്ലാത്ത(non-proprietary) ഭാഗങ്ങൾ പിസി-98 സ്വീകരിച്ചു.
വിൻഡോസ് 95 -ന്റെ ജനപ്രീതി കാരണം, ലെഗസി ആപ്ലിക്കേഷനുകൾ ആശ്രയിക്കുന്ന പിസി-98-ന്റെ ആവശ്യം കുറഞ്ഞു.
1997-ൽ, എൻഇസി പിസി-98-നുമായുള്ള കംമ്പാറ്റിബിലിറ്റി ഇല്ലാതാകുകയും, പിസി സിസ്റ്റം ഡിസൈൻ ഗൈഡിനെ അടിസ്ഥാനമാക്കി പിസി98-എൻഎക്സ് സീരീസ് പുറത്തിറക്കുകയും ചെയ്തു.
പിസിഫോം ഇംഗ്ലീഷ് വിലാസം https://ml.wikipedia.org/wiki/Pisiform_bone
പിസിഫോം അസ്ഥി ( പിസിഫോർമെ ലെന്റിഫോം അസ്ഥി ) കൈക്കുഴയിൽ കാണപ്പെടുന്ന പയറിന്റെ ആകൃതിയുള്ള ഒരു ചെറിയ അസ്ഥിയാണ്.
കാർപൽ അസ്ഥികളുടെ പ്രോക്സിമൽ നിരയിൽ കാണുന്ന ഒരസ്ഥിയാണ് പിസിഫോം.
അൾന എന്ന കൈത്തണ്ടയിലെ മീഡിയൽ വശത്തുള്ള അസ്ഥി കൈക്കുഴയിൽ ചേരുന്നിടത്താണ് ഇത് കാണുന്നത്.
ഇത് ട്രൈക്വിട്രൽ എന്ന അസ്ഥിയോടു മാത്രമേ സന്ധിക്കുന്നുള്ളൂ.
ഇതൊരു സെസമോയ്ഡ് അസ്ഥിയാണ് .
വലിപ്പക്കുറവും ഒറ്റ സന്ധിയുമാണ് പിസിഫോമിന്റെ പ്രത്യേകതകൾ.
മറ്റു കാർപൽ അസ്ഥികളുള്ള തലത്തിന്റെ മുന്നിലായാണ് ഇതിന്റെ സ്ഥാനം.
ഗോളത്തിനോട് അടുത്ത സ്ഫിറോയ്ഡൽ ആകൃതിയാണിതിന്.
പിസിഫോം എന്ന പേര് ലാറ്റിൻ ഭാഷയിലെ പൈസം (പയർ) എന്ന വാക്കിൽ നിന്നാണ് ഉദ്ഭവിച്ചിരിക്കുന്നത്.
ഇതിന്റെ ഡോർസൽ പ്രതലത്തിൽ (പിൻവശം) ട്രൈക്വിട്രലിനോട് ചേരുന്ന ഒരു മിനുസമുള്ള അണ്ഡാകാരമായ (ഓവൽ) ഭാഗമുണ്ട്.
ഇതിന്റെ പാമാർ പ്രതലം ഉരുണ്ടതും പരുപരുത്തതുമാണ്.
ട്രാൻസ്വേഴ്സ് കാർപൽ ലിഗമെന്റ് , ഫ്ലെക്സർ കാർപൈ അൾനാരിസ് പേശി, അഡക്റ്റർ ഡിജിറ്റൈ ക്വിന്റി പേശി എന്നിവ പിസിഫോമിനോട് യോജിക്കുന്നത് ഇവിടെയാണ്.
പിസിഫോമിന്റെ ലാറ്ററൽ പ്രതലം കോൺകേവും പരുപരുത്തതുമാണ്.
പിസിഫോമിന്റെ മീഡിയൽ പ്രതലം കോൺവെക്സും പരുപരുത്തതുമാണ്.
ഇവയും കാണുക Intercarpal articulations Bone terminology Terms for anatomical location ചിത്രശാല പിസിഫോം അസ്ഥി.
ഇടത്തേ കയ്യിലെ അസ്ഥികൾ.
പാമാർ (കൈവെള്ളയുടെ വശത്തെ) പ്രതലം.
ഡോർസൽ (കൈവെള്ളയ്ക്ക് മറുവശത്തെ) പ്രതലം.
ഇടത്തേ കയ്യിലെ പേശികൾ.
പാമാർ പ്രതലം.
കൈപ്പത്തിയുടെ വശത്തുനിന്നുള്ള എക്സ് റേയിൽ കാണപ്പെടുന്ന പിസിഫോം അസ്ഥി.
പുറത്തേയ്ക്കുള്ള കണ്ണികൾ Cross section at UV limbs/hand/hand-fr-1 Anatomy at Dartmouth wrist-hand/bones/bones4 Hand kinesiology at UK bone/pisiform.html Illustration at ntu.edu.tw Archived 2008-12-17 at the Wayback Machine .
പിസ് ബാഡൈൽ
പിസ് ബാഡൈൽ 3,308 മീറ്റർ ഉയരത്തിൽ ബ്രിഗാഗ്ലിയ പർവ്വതനിരയിൽ, സ്വിസ് പ്രവിശ്യയായ ഗ്രൗബൻഡനും ഇറ്റാലിയൻ പ്രദേശമായ ലൊംബാർഡിക്കും ഇടയിലായി സ്ഥിതിചെയ്യുന്ന ഒരു പർവ്വതമാണ്.
പിസ് ബാഡൈലിലേയ്ക്കുള്ള ആദ്യ ആരോഹണം നടത്തിയത് ഡബ്ല്യ.
എ. ബി. കൂളിഡ്ജും അദ്ധേഹത്തിൻറെ വഴികാട്ടികളായ ഫ്രാൻകോസിസ് ഡെവോസ്സൗണ്ടും ഹെൻട്രി ഡെവോസ്സൗണ്ടുമായി ചേർന്ന് 27 ജൂലൈ 1867 ന് ആയിരുന്നു.
1860 കളിലെ ഡി‌ഡബ്ല്യു ഫ്രെഷ്‌ഫീൽഡിന്റെ രചനകളിൽ നിന്ന് ബ്രിട്ടീഷ് ആൽപിനിസ്റ്റുകളുടെ ശ്രദ്ധയിൽപ്പെട്ടതാണ് ഈ പർവ്വതം.
പിസ് ബാഡൈലിനും പിസ് സെംഗലോയ്ക്കും 'ഗ്രേ ട്വിൻസ്' എന്ന പേര് നൽകിയ അദ്ദേഹം 1866 ൽ പിസ് സെംഗലോയിലേയ്ക്കുള്ള ആദ്യ ആരോഹണം നടത്തി.
പിസ് ബാഡൈലിലെ രണ്ട് ക്ലാസിക് റൂട്ടുകളാണ് നോർത്ത് റിഡ്ജ്, വടക്ക്-കിഴക്ക് മുഖത്തെ കാസിൻ റൂട്ട് എന്നിവ.1892-ൽ സ്വിസ് ഗൈഡ് ക്രിസ്റ്റ്യൻ ക്ലക്കറാണ് നോർത്ത് റിഡ്ജ്  അഥവാ ബാഡിലകാന്തെ ആദ്യമായി ഒറ്റയ്ക്ക് ദർ‌ശിച്ചത് (ക്ലക്കർ പിന്നീട് ബാഡൈലിന്റെ പടിഞ്ഞാറ്-തെക്കു-പടിഞ്ഞാറൻ പർവത ശിഖരത്തിലേയ്ക്കുള്ള ആദ്യത്തെ ആരോഹണം ആന്റൺ വോൺ റിഡ്‌ജെവ്സ്കി, എം. ബാർബറിയ എന്നിവരോടൊപ്പം 1897 ജൂൺ 14 ൽ നടത്തി).
1911 ൽ ഇറ്റാലിയൻ പർവ്വതാരോഹകർ നടത്തിയ നിരവധി പരാജയ ശ്രമങ്ങൾക്ക് ശേഷം,  ഒടുവിൽ 1923 ഓഗസ്റ്റ് 4 ന് പർവ്വതാരോഹകനായ ആൽഫ്രഡ് സർച്ചർ തൻറെ ഗൈഡായിരുന്ന വാൾട്ടർ റിഷിനോടൊപ്പം നടത്തിയ ഉദ്യമത്തിൽ പർവ്വതശിഖരം (IV, V- ന്റെ ഒരു പിച്ച്) കീഴടക്കപ്പെട്ടു.
എഫ്. എൽസയും ആൻഡ്രെ റോച്ചും രണ്ടാമത്തെ കയറ്റത്തിൽ (1926 ജൂലൈ 18) പർവ്വത ശിഖരത്തിലേയ്ക്ക് കൂടുതൽ നേർരേഖയിലുള്ള ഒരു വഴി കണ്ടെത്തിയിരുന്നു.
വടക്കുകിഴക്കൻ മുഖത്തെ ഏറ്റവും ജനപ്രിയമായ റൂട്ട് കാസിൻ റൂട്ട് (V + / A0 അല്ലെങ്കിൽ VI +) ആണ്.
വി. റാട്ടി, ജി. എസ്പോസിറ്റോ എന്നിവരോടൊത്ത് കോമോ ടീമിലെ മരിയോ മൊൾട്ടെനി, ഗ്യൂസെപ്പെ വാൽസെച്ചി എന്നിവരുമായി 1937 ജൂലൈ 14-16 ന് നടത്തിയ സംയുക്ത ഉദ്യമത്തിലെ റിക്കാർഡോ കാസിന്റെ ആദ്യ ആരോഹണത്തിനുശേഷമാണ് ഇത് അങ്ങനെ അറിയപ്പെടുന്നത്.
കാസിനും സംഘവും കയറ്റം ആരംഭിക്കുമ്പോൾ ഇതിനകം പർവ്വതമുഖത്തു നിലയുറപ്പിച്ചിരുന്ന മൊൾട്ടെനി, വാൽസെച്ചി എന്നിവരുടെ അടുത്തേയ്ക്ക് മലകയറ്റക്കാരുടെ സംഘം പിന്നീട് ഒത്തുചേരുകയായിരുന്നു.
ഈ പ്രസിദ്ധമായ ആൽപൈൻ ഇതിഹാസത്തിൽ, മൊൾട്ടെനി ഉച്ചകോടിയിലെ ക്ഷീണവും മോശമായ ശാരീരികാവസ്ഥയും മൂലം മരിക്കുകയും അതേസമയം വാൽസെച്ചി തന്റെ കുടിലിൽ എത്തുന്നതിനു തൊട്ടുമുമ്പ് തെക്കൻ മലനിരകളിലൂടെ ഇറങ്ങുമ്പോഴും മരണമടഞ്ഞു.
ബാഡൈൽ എന്ന പേരിന്റെ അർത്ഥം സ്പേഡ് അല്ലെങ്കിൽ കൈക്കോട്ട് എന്നാണ് (വാൽ ബ്രെഗാഗ്ലിയയിൽ നിന്ന് നോക്കുമ്പോൾ പർവതത്തിന്റെ രൂപത്തിൽ നിന്ന് ഉണ്ടാകുന്നത്).
മുകളിൽ നിന്നുള്ള കാണുക സൊഗ്ലിഒ സ്ചിഒര കൊടുമുടികൾ (ഇടത്തുനിന്നും), പിജ് ചെന്ഗലൊ (ഇടത് കേന്ദ്രം) ഉം പിജ് ബദിലെ (കേന്ദ്രം) വാൽ ബോണ്ടാസ്കയിൽ നിന്നുള്ള പിസ് ബാഡിലേ പിസ് ബാഡിലെയും തെക്ക് നിന്ന് ഗിയാനെറ്റി കുടിലുകളും കുടിലുകൾ ജിയാനെറ്റി കുടിൽ (2,534 മീ) സാസ്‌ക് ഫ്യൂറോ ഹട്ട് (1,904 മീ) സിയോറ ഹട്ട് (2,118 മീ) അവലംബം പുറത്തേക്കുള്ള കണ്ണികൾ സമ്മിറ്റ്പോസ്റ്റിലെ പിസ് ബാഡൈൽ ഹിക്കറിലെ പിസ് ബാഡിലി 1961 ൽ പിസ് ബാഡിലെയുടെ വടക്കുകിഴക്കൻ മുഖം കയറിയതിന്റെ വിവരണം
പിസി ഗെയിം ഇംഗ്ലീഷ് വിലാസം https://ml.wikipedia.org/wiki/PC_game
വീഡിയോ ഗെയിം കൺസോളോ , ആർക്കെയിഡ് മെഷീനോ അല്ലാതെ സ്വന്തം പേഴ്സണൽ കമ്പ്യൂട്ടറിൽ കളിക്കുന്ന ഗെയിമുകളേയാണ് പിസി ഗെയിം , കമ്പ്യൂട്ടർ ഗെയിംസ് , പേഴ്സണൽ കമ്പ്യൂട്ടർ ഗെയിംസ് എന്ന് പറയുന്നത്.